الميافيزية يعنى الطبيعه الواحدة هى مذهب عقائدي مسيحي فى فهم طبيعة السيد المسيح , الميافيزية بتقول ان المسيح هو اقنوم الله الابن المتجسد وهو له طبيعة واحدة من جوهرين ، واحد الهي (لاهوت) و التاني انساني (ناسوت) و الجوهرين متحدين فى طبيعة السيد المسيح واحدة ,وان السيد المسيح كامل فى لاهوته وكامل فى ناسوته. و الميافيزية غير مذهب الـمونوفيزيه اللى معناها الطبيعة الوحيدة و اللى بتؤمن بطبيعة (وحيدةو ليست واحدة) للسيد المسيح (لاهوت) فقط تلاشت فيه الطبيعة الانسانية (الناسوت) حسب افكار اوطاخى. المذهب ده بتؤمن بيه الكنيسه الاورثوكسيه المشرقيه ( الكنيسه القبطيه الارتودكسيه و السريانيه و الارمنيه و الاثيوبيه و الاريتريه). كان اهم المدافعين عن هذا المذهب البابا السكندري البطريرك ديوسقوروس بابا الكنيسة القبطية وقتها , قصاد هرطقة مونوفيزيه فى مجمع افسس الثانى سنة 449م لغاية ما تراجع عنها صاحبها اوطاخي مخادعا و كتب اعتراف بالايمان الارثوذوكسي عشان ميتحكمش عليه بالحرمان و التجريد من الكهنوت , و كمان قصاد المؤمنين بالطبيعتين (كنايس القسطنطينية و روما) و ده كان فى مجمع مجمع خلقدونيا سنة 451 م ونتج عن المجمع ده تعذيبه و نفيه من قبل الملكانيين(المؤمنين بالطبيعتين)و انفصال الكنايس الميافيزية (الكنيسه القبطيه الارتودكسيه و السريانيه و الارمنية )عن الكنايس الديوثيليه (المؤمنة بطبيعتبن و مشيئتين)فى القسطنطينية و روما.